**BERGLISLEKT**

Min tippoldefar Ole Mortensen Sandviken (Ol-Morsa), født 09.11.1825, død 1904, var rydningsmann i Berglia. Han fikk først feste plassen i 1855 (husmannskontrakt 08.07.1855). I 1861 fikk han kjøpe plassen av Jens Larsen Kveli (skjøte 11.10.1861). I 1854 kjøpte han i tillegg en seterstrekning «Berglisetra» av Hans Johnsen Leerbak, jf. kjøpekontrakt 22.09.1854. Fradeling og tinglysing av skjøte skjedde først i 1861.Denne eiendommen fikk bruksnr. 5 under gårdsnr. 14, mens Berglia har bruksnr. 4 under gårdsnr. 14.

Ol-Morsa ble gift 08.07.1851 med Kersti Arntsdatter Holand, født 16.10.1815, død 08.07.1890. De hadde fire barn:

* **Sigrianna**, født 22.12.1846, død 22.10.1894
* **Beret**, født 24.08.1852, død 29.07.1888
* Morten, født 1855, død 11.08.1883
* Arnt, født 26.08.1858, døde antagelig ung

Sigrianna ble døpt Qvemo fordi Ol-Morsa og Kersti ifølge en nedtegnelse fra Torleif Mellingen var på Kvemoen en tid før de flyttet til Berglia. Han skriver også at de eide en gårdpart i Røyrvik en tid.

Sigrianna giftet seg 07.07.1868 med Lars Arntsen Ness, født 23.07.1839, død 1932. Foreldrene til Lars var Arnt Larsen Ness, født 15.07.1799, død 16.12.1880 og Kersti Johnsdatter Brattland, født 01.06.1799. Arnt var en av de 16 barna til Lars Olsen Ness, født 1758, død 1828, og Kersti Olsdatter, født 1766, død 1844.

Lars Arntsen var først «stubbrivingsmann» på Harbækvolden før han og Sigrianna flyttet til Berglia. Lars Arntsen kjøpte Harbækvolden av Jens Larsen Kveli (skjøte 11.06.1877). I 1889 solgte han eiendommen til Svensken Nils Eriksen Sjulåsen. Imidlertid overtok han Bergligården allerede i 1881 (skjøte 01.11.1881), slik at han satt med to gårder i 8 år.

Sigridanna og Lars hadde 8 barn;

* Ole Larsen Bergli, født 04.12.1870, død 09.12.1949, ugift
* Kirsti Larsdatter Bergli, født 04.06.1872, gift med Charlie Carlsson. Flyttet til Sverige og senere til Minneasota i Amerika. Brukte navnet Christine etter at hun giftet seg med Charlie.
* Kristine Larsdatter Bergli, født 12.04.1874, død 09.06.1886
* Anne Larsdatter Bergli, født 04.03.1877, gift med Lars Lorentsen Kveli
* Arnt Larsen Bergli, født 02.06.1880, død 03.07.1880,
* Arnt Larsen Bergli, født 08.10.1881, død 1966, gift med Dordi Pedersdatter Lerbak, født 20.11.1873, død 17.02.1936
* Marta Larsdatter Bergli, født 16.02.1884, død 24.02.1884
* Margrete Larsdatter Bergli, født 14.03.1885, død 16.03.1892

Ved kjøpekontrakt 13.07.1903 overlater Lars Arntsen eiendommen til sønnene Ole og Arnt Larsen Bergli for kr 1.500,- og kår.

Arnt Larsen Bergli ble gift med Dordi Pedersdatter Lerbak, født 20.11.1873, død 17.02.1936.

Foreldrene til Dordi var Peder Arntsen Østnord, født 22.11.1829, død 1926, og Mæret Hansdatter Lerbak, født 1846. De bodde først i Leirbakken under Øvre Lerbakk, bruksnr. 3, men flyttet til Berglia og ble kårfolk der på sine eldre dager. Mæret var datter til Hans Johnsen Lerbak, som Ol-Morsa kjøpte Bergliseteren av.

Arnt og Dordi hadde 5 barn:

* Lars, født 1907, død 01.10.1992
* Peder, født 16.04.1908, død 27.03.1993
* Kristine, født 1909, død 20.08.1987
* Dora, født 1911, død 01.09.1992
* Agnar, født 18.07.1913, død 30.04.1995
* Olaf, født 10.06.1916, død 09.05.1972

Anne Larsdatter (Lars-Ane) ble gift med Lars Lorentsen, født 06.06.1871. De hadde 7 barn:

* Marta, født 04.05.1898, død 15.02.1968, gift med Knut Sandvik
* Ludvik, født 07.02.1991, gift med Signe Sandvik
* Berta, gift med Roland Lindal fra Frostviken
* Kristine, født 14.04.1903, død 15.07.1991, gift med Martin Aagård
* Olaf, gift med Klara Lovise Sandmo 27.11.1937
* Gudrun, gift med Torleif Mellingen fra Namsskogan 22.06.1941
* Sigvart, gift med Lovise Limandvik

Lars og Peder overtok eiendommen i 1947.

I 1944 ble bruket Liberg (bnr. 27/28) fradelt til Agnar Bergli.

**Beret** ble gift med John Rolandsen Bjørhusdal, født 1848, død 1920. De bosatte seg på et nytt bruk Åmo, gnr. 6, bnr. 11. Det er usikkert når de flyttet dit, for delings- og skyldsetningsforretningen er først datert 26.06.1905. Antagelig bygslet de plassen i mange år før eiendommen ble fradelt. I og med at Beret døde allerede i 1888 er det usikkert om hun i det hele tatt var med til Storarnbygget. John Rolandsen ble kalt Jo-Rolandsa Storarnbygget. Storarnbygget (eller Arnbygget som det heter i dag) er naboeiendommen, gnr. 6, bnr. 12.

Beret og John hadde ett barn:

* Karen Johnsdatter Aamo, født 29.07.1880, død 1964.

Mora til Karen døde da hun var bare 7 år gammel. Hun ble derfor oppfostret hos sin bestefar, Ole Mortensen Sandviken,og tanta Sigrianna Larsdatter, i Berglia.

Karen ble gift med Jørgen Strindmo fra Snåsa, født 1880, død 1953. De hadde to barn:

* Birgitte Aamo, født 1900. Hun utvandret til Canada, og det er uvisst om hun har noen etterkommere.
* Johan Rikard Aamo, født 1904, død 1988. Han giftet seg med gårddatra på Aagård østre, gnr. 6, bnr. 2. Hun het Johanna Severinsdatter Aagård, født 1918, død 1992. Johanna og Johan overtok eiendommen i 1943.

*Ajourført 13.04.2020*

*Ottar Bergli*